《云居还值旱怀旧游寄杨文仲二首》
宋代·王阮

忆扶湘竹杖，共扣赵州关。
山好不容住，水流今载还。
却从天上下，似出镜中间。
笑问杨扶子，何时再得闲。

作者简介：（?—1208）宋江州德安人，字南卿。王韶曾孙。孝宗隆兴元年进士。对策极言迁都建康以图进取。光宗绍熙中知濠州，整修战备，金人不敢犯。改知抚州。韩侂胄闻其名，特命入奏，诱以美官，遭拒大怒，批旨予祠。归隐庐山以终。有《义丰集》。